CELEX: 32020D1735
Language: et
Date: 2020-11-12 00:00:00
Title: Euroopa Keskpanga otsus (EL) 2020/1735, 12. november 2020, millega muudetakse otsust (EL) 2016/2248 eurot rahaühikuna kasutavate liikmesriikide keskpankade emissioonitulu jaotuse kohta (EKP/2020/55)

20.11.2020   
               
               
                  ET
               
               
                  Euroopa Liidu Teataja
               
               
                  L 390/60
               
            
         EUROOPA KESKPANGA OTSUS (EL) 2020/1735,
         12. november 2020,
         millega muudetakse otsust (EL) 2016/2248 eurot rahaühikuna kasutavate liikmesriikide keskpankade emissioonitulu jaotuse kohta (EKP/2020/55)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 32,
         ning arvestades järgmist:
         
                     1)
                  
                  
                     Euroopa Keskpanga otsus (EL) 2020/440 (EKP/2020/17) (1) kehtestab rahapoliitika eesmärgil pandeemia majandusmõjude ohjeldamise erakorralise ja ajutise varaostukava (PEPP).
                  
               
                     2)
                  
                  
                     Instrumendid, mida ostetakse Euroopa Keskpanga (EKP) poolt kehtestatud avaliku sektori varade järelturult ostmise kava alusel kooskõlas Euroopa Keskpanga otsusega (EL) 2020/188 (EKP/2020/9), (2) võlainstrumendid, mille on emiteerinud keskvalitsused, piirkondlikud valitsused või kohalikud omavalitsused ja tunnustatud asutused, ja asendusinstrumendid, mille on emiteerinud avaliku sektori mittefinantsettevõtted ja mida ostetakse osana otsuse (EL) 2020/440 (EKP/2020/17) alusel kehtestatud PEPP ostukavast, tuleb lugeda tuluallikaks viitemääraga, mis on sätestatud Euroopa Keskpanga otsuses (EL) 2016/2248 (EKP/2016/36) (3).
                  
               
                     3)
                  
                  
                     Emissioonitulu skeemi ühtsuse huvides võetakse kasutusele uus märgistatav vara.
                  
               
                     4)
                  
                  
                     24. juunil 2020 otsustas EKP nõukogu, et eurosüsteemi keskpankade eurolikviidsust lisavad vahendid eurosüsteemivälistes keskpankades peaksid moodustama osa EKP meetmetest koroonaviiruse haiguse (COVID-19) pandeemiast põhjustatud kriisi käsitlemiseks. Eurolikviidsust lisavatest operatsioonidest teenitud eurosüsteemi keskpankade tulu tuleb jaotada liikmesriikide, mille rahaühik on euro, keskpankade vahel osana emissioonitulu skeemist ja asjaomane jääk tuleb arvesse võtta otsuse (EL) 2016/2248 (EKP/2016/36) märgistatavate varade mõistes.
                  
               
                     (5)
                  
                  
                     Seetõttu tuleb otsust (EL) 2016/2248 (EKP/2016/36) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Otsust (EL) 2016/2248 (EKP/2016/36) muudetakse järgmiselt:
            
                        1.
                     
                     
                        Artikli 3 lõike 1 punkti b alapunkt iii asendatakse järgmisega:
                        
                                    „iii)
                                 
                                 
                                    rahapoliitika eesmärgil hoitavad võlainstrumendid, mille on emiteerinud regionaalsed keskvalitsused, kohalikud omavalitsused ja tunnustatud asutused, ja asendusinstrumendid, mille on emiteerinud avaliku sektori mittefinantsettevõtted, Euroopa Keskpanga otsuse (EL) 2020/188 (EKP/2020/9) (*1) või Euroopa Keskpanga otsuse (EL) 2020/440 (EKP/2020/17) (*2) alusel.
                                 
                              
                           (*1)  Euroopa Keskpanga otsus (EL) 2020/188, 3. veebruar 2020, avaliku sektori varade järelturult ostmise kava kohta (EKP/2020/9) (ELT L 39, 12.2.2020, lk 12)."
                        
                        
                           (*2)  Euroopa Keskpanga otsus (EL) 2020/440, 24. märts 2020, pandeemia majandusmõjude ohjeldamise erakorralise ja ajutise varaostukava kohta (EKP/2020/17) (ELT L 91, 25.3.2020, lk 1).“;"
                        
                     
                  
                        2.
                     
                     
                        II lisa muudetakse kooskõlas käesoleva otsuse lisaga.
                     
                  
         
            Artikkel 2
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 31. detsembrist 2020.
         
         
            Frankfurt Maini ääres, 12. november 2020
            
               
                  EKP president
               
               Christine LAGARDE
            
         
         
            (1)  Euroopa Keskpanga 24. märtsi 2020. aasta otsus (EL) 2020/440 pandeemia majandusmõjude ohjeldamise erakorralise ja ajutise varaostukava kohta (EKP/2020/17) (ELT L 91, 25.3.2020, lk 1).
         
            (2)  Euroopa Keskpanga 3. veebruari 2020. aasta otsus (EL) 2020/188 avaliku sektori varade järelturult ostmise kava kohta (EKP/2020/9) (ELT L 39, 12.2.2020, lk 12).
         
            (3)  Euroopa Keskpanga 3. novembri 2016. aasta otsus (EL) 2016/2248 eurot rahaühikuna kasutavate liikmesriikide keskpankade emissioonitulu jaotuse kohta (EKP/2016/36) (ELT L 347, 20.12.2016, lk 26).
      
      
         
            LISA
            Otsuse (EL) 2016/2248 (EKP/2016/36) II lisa muudetakse järgmiselt:
            
                        1.
                     
                     
                        A osasse lisatakse järgmine punkt 9a:
                        
                                    „9a.
                                 
                                 
                                    Jääk, mis on seotud rahapoliitika eesmärgil hoitavatelt langenud väärtusega väärtpaberitelt kogunenud kupongiintressiga (v.a kupongiintress, mis on kogunenud käesoleva otsuse artikli 3 lõike 1 punktis b osutatud langenud väärtusega väärtpaberitelt) (ühtlustatud bilansi varade kirje 11.5 osa).“;
                                 
                              
                  
                        2.
                     
                     
                        A osasse lisatakse järgmine punkt 11:
                        
                                    „11.
                                 
                                 
                                    Nõuded eurosüsteemiväliste keskpankade vastu, mis on seotud likviidsust lisavate operatsioonidega (ühtlustatud bilansi varade kirje 4.1 osa või bilansiväliste varade osa).“